****

**Csanytelek Község Önkormányzata**


**Képviselő-testülete**

**Pályázati Felhívása**

*az EFOP 3.9.2-16-2017-00005 számú projektben*

az önkormányzat által fenntartott

**humán szolgáltatásban foglalkoztatottak számára**



****

**Csanytelek Község Önkormányzata**

**Pályázati Felhívása**

*az EFOP 3.9.2-16-2017-00005 számú projektben*

az önkormányzat által fenntartott

**humán szolgáltatásban foglalkoztatottak számára**

**Csanytelek Község**  **Önkormányzata Képviselő-testülete** 38/2018. (IV. 27.) önkormányzati határozatával jóváhagyta a Tisza-menti virágzás Ösztöndíj Szabályzatát, amelyet az EFOP 3.9.2.-16-2017-00005 számú projekt keretein belül a humán szolgáltatások területén foglalkoztatott szakemberek számára, átképzésük idejére, a tanulmányok alatt felmerülő költségek enyhítése, ily módon a folyamatos szakember-ellátás biztosítása érdekében pályázati felhívás kiadását rendelte el, az alábbi feltételek mellett.

1. **A pályázók köre**

A *pályázati felhívás hatálya* **Csanytelek Község Önkormányzata fenntartásban** lévő *humán szolgáltatások területén foglalkoztatott azon szakemberek számára terjed ki, akik*

1. *védőnői,*
2. *óvodai,*
3. *egészségügyi és*
4. *szociális ellátás*

*területén végzik közalkalmazotti feladataikat és vállalják, hogy e pályázati felhívásban foglaltaknak eleget téve a 2.1. ponti képzés egyikét teljesítik.*

2.) **A pályázattal támogatott képzések**

2.1. Az 1.) pontban megjelölt pályázó az alábbi képzések egyikét választhatja:

1. *családterapeuta,* d) *családkonzulens,*
2. *ló terapeuta* és e) *szakvizsgázott pedagógus, közoktatási vezető*
3. *mentálhigiénés asszisztens.*

2.2. A pályázati kiírója a pályázók köréből *1 fő pályázót támogat.*

1. **A pályázat benyújtásának feltételei**

**(a pályázat benyújtásának határideje, módja,**

**a határidő elmulasztásának jogkövetkezményei)**

3.1. **A pályázat benyújtásának határideje: 2018. június 30. napja évben június 30. napja,** amely eljárásjogi szempontok miatt **kitolódik 2018. július 2. napján 16:00 óráig.** A pályázati határidő jogvesztő.

3.2. A pályázónak pályázatát **Csanytelek Község Önkormányzata Polgármesteréhez** (Csanytelek, Volentér János tér 2. sz.) a pályázati kiírás mellékletét képező *formanyomtatványon (ahhoz csatolt dokumentumokkal együtt) személyesen vagy meghatalmazott útján kell eljuttatni.*

3.3. A pályázó által a 3.1. pont szerinti időpont túl, hiányosan benyújtott pályázata érvénytelen, melynek rögzítése a Polgármester kötelezettsége.

3.4. A 3.3. pont bekövetkezése a 9.2. pontban foglaltakat vonja maga után.

3.4. A pályázónak nincs joga hiánypótlást kezdeményezni.

1. **A pályázott ösztöndíj összege, a folyósítása feltételei**

4.1. A pályázaton nyertes támogatott számára *pályázati ösztöndíj* címén egy – egy *szemeszterre jutó* **összege: 150.000.- Ft** (azaz: százötvenezer forint).

4.2. A pályázatban megjelölt keretlétszámot is figyelembe véve, a pályázati ösztöndíj összege nem haladhatja meg az EFOP 3.9.2-16-2017-00005 számú projekt költségvetésében erre a célra biztosított összeget. Az ösztöndíj összege annak követő évekre jutó támogatásának összege *nem haladhatja meg a pályázatot kiíró települési önkormányzat adott évi költségvetésében erre a célra biztosított összegét.*

4.3. *Az ösztöndíjra jogosító idő kezdete*: az ösztöndíj támogatási szerződés aláírása időpontja.

4.4. *Az ösztöndíj folyósítása*: a támogatott hallgatói jogviszonya igazolása szerint:

1. az őszi szemeszterre jutó összeget:, október 10. napjáig,
2. a tavaszi szemeszterre jutó összeget: március 10. napjáig

kell a támogatott által megadott számlaszámra átutalni.

4.5. Az ösztöndíj anyagi fedezetét a projekt időszaka alatt az EFOP 3.9.2-16-2017-00005 számú projekt költségvetése nyújtja.

1. **A pályázatok elbírálásának rendje**

5.1. A beérkezett pályázatokról a *Csanytelek Község Önkormányzata Képviselő-testülete határozatba foglalva hoz döntést,* az alábbi szempontokat mérlegelve:

1. *a pályázó által ellátott munkakör betöltéséhez szükséges képzettség megszerzésének indokoltsága,*
2. *a pályázó adott költségvetési szervnél eltöltött munkaviszonya időtartama.*

5.2. A beérkezett pályázatokat a Csanytelek Község Önkormányzata Polgármestere bontja és terjeszti elő a Képviselő-testület elé döntéshozatalra.

5.3. A Képviselő-testület a pályázók sorrendjéről és a támogatott személyéről minden év **július 30.** napjáig dönt. A döntésénél figyelemmel kell lennie arra, hogy az ösztöndíjjal támogatott étszáma nem haladhatja meg az adott évi pályázati kiírásban szereplő létszámot (1 főt).

# 5.4. A pályázót a pályázat eredményéről Csanytelek Község Polgármestere írásban értesíti.

# 5.5. A sikeres pályázóval a Polgármester a pályázat eredményéről szóló értesítés támogatott általi kézhezvételétől számított 15 napon belül *támogatási szerződést köt*. Amennyiben a pályázó a támogatási szerződést határidőn belül, bármely okból nem köti meg, úgy a Polgármester a Képviselő-testület által felállított sorrendben a következő, ugyanazon típusú pályázatot benyújtóval köt támogatási szerződést.

1. **A támogatott ösztöndíjra irányadó kötelezettségei**

**Az ösztöndíjban részesülő támogatott köteles**

a) *a támogatási szerződésben vállalt képzési tanulmányi kötelezettségének eleget tenni,*

b) *a hallgatói jogviszonyában beállt változásokat, a változás bekövetkezését követően 15 napon belül a Polgármester számára írásban bejelenteni,*

c) *a végzettség megszerzését igazoló oklevelet, tanúsítványt, vagy más igazoló dokumentumot annak átadás – átvételét követő 8 napon belül a Polgármester számára hitelesített fénymásolatban benyújtani.*

1. **A támogatási szerződés megszegésének jogkövetkezményei**

7.1. A támogatási szerződésben foglaltak támogatott általi megszegése az ösztöndíj folyósításának megszüntetését és a támogatott összeg teljes, vagy adott része visszafizetését eredményezheti.

7.2. A támogatott számára folyósított ösztöndíjra való jogosultságát annak a támogatottnak meg kell szüntetni,

a) *aki a hallgatói jogviszonyát neki felróható okból megszűnteti,*

b)  *az oktatási intézményből bármilyen okból elbocsátják,*

b) *az ösztöndíjban részesülő támogatott foglalkoztatotti jogiszonya a támogatás időszaka alatt megszűnik,*

c) *ha a pályázó az ösztöndíjra való jogosultsága megszüntetését, méltányolható okból kéri.*

7.3. Az ösztöndíjjal támogatott a számára folyósított ösztöndíj vagy annak időarányos része visszafizetésére kötelezhető, amennyiben vállalt kötelezettségének önhibájából nem tesz eleget.

7.4. Az ösztöndíj megszüntetéséről és annak visszafizetése elrendeléséről a Polgármester dönt.

7.5. Az ösztöndíjat egy összegben, az elrendeléstől számított 30 napon belül kell visszafizetni.

7.6. A Polgármester a támogatott írásbeli kérelemére, indokolt esetben engedélyezheti az ösztöndíj visszafizetés részletekben történő teljesítését, vagy az ösztöndíj visszafizetési kötelezettség alól részben vagy egészben mentesítheti a támogatott személyét.

7.7. A támogatott 7.6. pontra irányuló kérelmét az egy összegű visszafizetés elrendeléséről szóló döntés általa történt kézhezvételétől számított 15 napon belül kell benyújtania.

1. **A pályázathoz csatolandó mellékletek**

A pályázathoz az alábbi dokumentumok csatolása kötelező:

a) *a pályázó foglalkoztatott meglévő képzettségét igazoló dokumentumot,*

b) *lakcímkártya és személyigazolvány másolatát vagy más személyazonosításra alkalmas (fényképet és személyes adatokat tartalmazó) okmányt,*

c) *europass önéletrajzot és motivációs levelet,*

d) *munkáltatói igazolást határozatlan idejű jogiszony fennállásáról,*

e*) a pályázó nyilatkozatát arról, hogy más forrásból ösztöndíjban nem részesül*

f) *egyéb, a pályázati kiírásban és a formanyomtatványon meghatározott dokumentumokat.*

1. **Egyéb rendelkezések**

9.1. A pályázati kiírásban nem szereplő kérdésekben a tárgyi Ösztöndíj Szabályzat rendelkezései az irányadók.

9.2. A pályázat kiírója fenntartja jogát a pályázati eljárás eredménytelenné nyilvánítására, érvénytelen pályázat, vagy pályázó hiányában.

C s a n y t e l e k, 2018. május 15.

**Csanytelek Község Önkormányzata**

**Képviselő-testülete**

nevében, képviseletében

…………………………………………………….

Forgó Henrik polgármester